recursal/SuperWikiNEXT-32B huggingface dataset:
Rencana ini ialah mengenai perjanjian tahun 1907.  Untuk perjanjian tahun 1910, sila lihat Perjanjian Pengilhakan Jepun-Korea.
Satu **Perjanjian Pengilhakan Jepun-Korea (第三次日韓協約, *Dai-sanji Nikkan Kyōyaku*)**  diikat antara Empayar Jepun dan Empayar Korea pada 24 Julai 1907.

Empayar Korea menjadi kawasan naungan Jepun di bawah terma-terma Perjanjian Eulsa yang terdahulu pada tahun 1905, dan maka itu kehilangan hak untuk menjalankan pertukaran diplomatik dengan negara-negara lain. Maharaja Gojong menghantar seorang wakil secara rahsia ke Persidangan Hague mengenai Keamanan Dunia untuk membantah tindakan Jepun. Pada 18 Julai 1907, Jepun bertindak balas dengan memaksa Maharaja Gojong turun takhta untuk memberi laluan kepada anakanda baginda iaitu Sunjong. 

Enam hari kemudian, satu persetujuan baru dipaksa terhadap kerajaan Korea. Peruntukan-peruntukan dalam perjanjian baru ini memberi Residen-Jeneral dari Jepun hak untuk melantik dan melucutkan pegawai-pegawai berpangkat tinggi (Perkara 4) dan mensyaratkan bahawa semua pegawai berpangkat tinggi yang dilantik ke kerajaan Korea mesti berbangsa Jepun (Perkara 5). Ini membawa seluruh kerajaan dalaman Korea di bawah penguasaan Jepun. Satu bahagian dalam perjanjian yang tidak diterbitkan juga meletakkan tentera Korea di bawah pimpinan Jepun, dan menyerahkan kuasa-kuasa kehakiman dan pengawasan.

Terjemahan teks penuh
---------------------

"Kerajaan-kerajaan Jepun dan Korea yang berhasrat dengan cepatnya untuk memupuk kekayaan dan kekuatan Korea dan bertujuan memupuk kemakmuran negara Korea, telah bersetuju…"

"1. Dalam segala hal berkenaan pembaharuan pentadbiran Korea, Kerajaan Korea akan menerima arahan dan panduan daripada Residen-Jeneral (統監, *tōkan*) (Jepun).

"2. Undang-undang yang dicatat oleh Kerajaan Korea dan tindakan-tindakan kerajaan yang penting mesti memerlukan kelulusan Residen-Jeneral terlebih dahulu."

"3. Fungsi-fungsi kehakiman Korea akan diasingkan daripada fungsi-fungsi kerajaan yang biasa."

"4. Dalam segala pelantikan dan pelucutan jawatan pegawai berpangkat tinggi, Kerajaan Korea mesti mendapatkan kebenaran Residen-Jeneral."

"5. Kerajaan Korea akan melantik mana-mana rakyat Jepun yang diusulkan oleh Residen-Jeneral menjadi pegawai Korea."

"6. Kerajaan Korea tidak boleh melantik mana-mana orang asing menjadi pegawai Korea tanpa berunding dengan Residen-Jeneral."

"7. Perkara pertama dalam perjanjian Jepun-Korea yang diikat pada 22 Ogos, tahun ke-37 zaman Meiji [1904] akan dibatalkan."

Lord Itō Hirobumi [Marquess], Residen-Jeneral, 24 Julai, tahun ke-40 zaman Meiji [1907] (cop)
Sir Lee Wan-Yong, Perdana Menteri, 24 Julai, tahun ke-11 zaman Gwangmu [1907] (cop)
Ciri-ciri
---------

Tumbuhan dari jenis renek serta berkayu ini boleh mencapai ketinggian hingga melebihi 4 meter. Setiap satu tangkai daun memegang 5 helai daunnya yang tirus, dengan daun berkilat di bahagian atas.

Berbeza dengan Pokok Lemuni Putih atau Pokok Lagundi (*Vitex Trifolia var Linn*), Pokok Lemuni Hitam ini di bahagian bawah pucuk daunnya mempunyai pigmen bewarna ungu gelap. Masyarakat tempatan terutama di sebelah utara semenanjung Malaysia gemar menggunakannya sebagai ulam-ulaman dan bahan campuran ketika memasak nasi lemak Lemuni.

Kegunaan
--------

Akarnya boleh direbus dan diminum bagi perempuan lepas bersalin. Boleh juga digunakan untuk merawat luka terbakar dengan cara memanaskan daunnya di dalam periuk yang panas tanpa dicampur air. Daun yang panas ini kemudiannya ditekapkan pada luka tadi.

Pucuk atau daun muda pokok ini memang biasa digunakan dalan ramuan nasi ulam atau nasi kerabu. Antara khasiat perubatannya pula, daun ini dipercayai dapat mengurangkan demam, batuk dan mengeluarkan kahak manakala air rebusan daunnya digunakan untuk mencuci luka atau ulser. 

Daunnya juga boleh digunakan untuk merawat penyakit beri beri, rheumatik dan cirit-birit. Di Malaysia, daunnya yang telah ditumbuk bersama bawang putih, lada hitam, kunyit dan nasi, kemudian digentel kecil-kecil digunakan selalunya untuk merawat sakit kepala, mata berair dan juga untuk menggalakkan pertumbuhan janggut. 

Ia juga sering digunakan untuk merawat kanser payudara. Selain itu daunnya boleh juga dijadikan bantal untuk mengubat sakit kepala. Daunnya juga dikatakan dapat membunuh jentik-jentik. Boleh juga digunakan sebagai ubat nyamuk (nyamuk Aedes).

Rujukan
-------

1. ↑  
	* Pokok Lemuni @ Lagundi 30 Julai 2010.
2. ↑  Spices Journey Nasi Lemak Daun Lemuni 17 Mei 2012.
3. ↑  Bicara Tentang Tumbuhan Daun Lengundi 17 Mac 2011
4. ↑  Bicara Tentang Tumbuhan Daun Lemuni 07 April 2013.
5. ↑  Melur.com Lemuni
6. ↑  LI NA HERBS Lemuni 16 Ogos 2008.

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Sinopsis
--------

Mengisahkan tentang seorang ustaz muda yang disegani iaitu Ustaz Faris,(Sein Ruffedge). Ustaz Faris amat menyanjungi Tok Imam Amin (Khairul Bahri), yang mengendalikan Rumah Qaseh yang merupakan sebuah rumah kebajikan untuk anak yatim dan mereka yang pernah melakukan kesilapan. Di situ, Ustaz Faris berkenalan dengan Fathia, (Nur Fathia Abdul Latiff). Fathia merupakan seorang bekas GRO yang pernah ditipu dan kini telah bertaubat dan pulang ke pangkal jalan. Keikhlasan Fathia untuk menuju ke jalan keinsafan membuatkan Ustaz Faris berusaha membimbingnya.

  

Suatu hari, Fathia bertanya kepada Ustaz Faris samada dia sanggup menerima dirinya sebagai isteri? Ustaz Faris terdiam dengan soalan itu dan ini membuatkan Fathia berasa malu dan enggan bertemu dengan Ustaz Faris selepas itu. Ustaz Faris pula berasakan dirinya tidak lengkap bila tidak berjumpa dengan Fathia. Akhirnya Ustaz Faris mengambil keputusan untuk mengahwini Fathia. Namun, keputusannya tidak dipersetujui oleh penduduk kampung terutamanya keluarga Ustaz Faris sendiri. Pelbagai tohmahan diterima oleh Ustaz Faris. Bagaimana kesudahannya? Apa pula terjadi kepada Fathia?
**Walter William Skeat** (14 Oktober 1866 - 24 Julai 1953) adalah seorang ahli antropologi Inggeris. Beliau terkenal melakukan penyelidikan dan pencatatan terawal mengenai adat dan budaya diamalkan masyarakat yang menduduki Semenanjung Tanah Melayu terutamanya dari segi ilmu pawang dan mantera yang diketahui pada zaman mereka.

Biografi
--------

Skeat ditugaskan sebagai seorang pegawai Negeri Selat di Selangor tidak lama selepas menamatkan pengajiannya di Christ's College, Cambridge tahun 1891. Di sinilah beliau mula memerhati dan mengkaji amalan budaya kedua-dua orang Melayu bandar yang tinggal berhampiran pantai dan orang-orang Asli yang tinggal di pedalaman negeri tersebut. Beliau menyiapkan buku pertamanya menhimpun kajian-kajian pada tahun-tahun 1890-an berikutan suatu ekspedisi ke pedalaman untuk mempelajari antropologi dan etnografi orang Melayu di daerah-daerah tidak dipengaruhi budaya Eropah yang ketara. Rakannya Charles Otto Blagden menyunting buku dikarangnya ini, *Malay Magic*, yang terbit tahun 1900.

Skeat bersara di London pada tahun 1932; beliau meninggal dunia di sana pada 24 Julai 1953.

Senarai karya
-------------

* *Malay magic : being an introduction to the folklore and popular religion of the Malay Peninsula* (1900; dalam 3 bahagian   )
* *Pagan races of the Malay Peninsula* (1906)
* *The past at our doors : or, The old in the new around us* (1913)

Rujukan
-------

1. ↑  Ed. Boreham, J.Y. *Highgate School Register 1838-1938* (ed. 4th). m/s. 98.
2. ↑  Skeat, Walter William. *Malay Magic*; introd. by Blagden, Charles Otto. London: Macmillan, 1900. Available for download at:
3. ↑  Skeat, Walter William. Encyclopædia Britannica 2007 Ultimate Reference Suite. Chicago: Encyclopædia Britannica, 2012

Pautan luar
-----------

* Karya-karya oleh Walter William Skeat di Projek Gutenberg
* "Walter William Skeat: Pegawai British Yang Jatuh Cinta Dengan Sihir Tanah Melayu", *Soscili*
Seorang pemuda meloncat atas sebuah trampolin
**Trampolin** [tram.po.lin] ialah sejenis alat terdiri daripada suatu kain tahan lasak yang diregangkan pegas-pegas sekuat-kuatnya merentasi suatu bingkai besi. Pegas-pegas ini menyimpan tenaga potensi yang dikenakan setelah pengguna meloncat pada alat buat kali pertama lalu mengalihkan tenaga agar lebih mengangkat pengguna lebih tinggi daripada yang dialami pada loncatan pertama.

Berat jisim seseorang yang meningkat menjejaskan bilangan tenaga potensi dibawa semasa individu tersebut mendarat buat kali pertama lalu trampolin akan mengalirkan tenaga melalui pegas-pegasnya agar loncatan seterusnya menaik setinggi mungkin lebih daripada loncatan sebelumnya serenjang panjang regangan hasil daya yang dikenakan, sepertimana yang dibuktikan oleh hukum Hooke.

Kegunaan
--------

Aalat ini lazimnya digunakan untuk tujuan rekreasi umum, namun ia juga memainkan peranan utama dalam seberapa sukan khusus lain.

### Dalam gimnastik

Ia diterapkan sebagai suatu jurusan utama sukan gimnastik; acara ini sendirinya dimasukkan dalam temasya Sukan Olimpik sejak tahun 2000 di Sydney. Model-model trampolin yang direka membolehkan atlet melompat setinggi 10 meter sambil mampu melakukan aksi putaran (misalnya jungkir balik) serentak.

### Dalam latihan sukan lain

Trampolin turut digunapakai untuk melatih para ahli sukan membiasakan diri menggunakan kebolehan akrobatik yang dianggap penting dalam sukan tertentu dilibatkan dipersekitaran yang memerlukan masa tindak balas singkat termasuk selaman dan ski bebas. Ciri trampolin yang menganjal turut menjadikan temat latihan lebih selamat untuk para atlet.

Ia juga ditampilkan dalam pelbagai sukan berpasukan berbeza seperti Slamball (yang menggabungkan bersama bola keranjang) dan Bossaball (yang menggabungkan bersama bola tampar).

Rujukan
-------

1. ↑  "How do Trampolines Get Their Bounce? Because of Newton's Basic Laws of Motion!". Astrojump Canada. Dicapai pada 17 Januari 2010.

Pautan luar
-----------

* Kategori berkenaan Trampolin di Wikimedia Commons

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Jepun

 |
**Phlaocyonini**† ialah satu klad atau suku hipokarnivor bagi Borophaginae. Ini merupakan satu kelompok *canid* pupus yang endemik di Amerika Utara dan yang hidup semasa epok Oligosen (peringkat Whitney) hingga Miosen (Awal Barstov) hidup ~33.3–5.3 Ma, wujud selama hampir-hampir 28.3 juta tahun.

Klad ini termasuk *Cynarctoides* dan *Phlaocyon*. Kedua-dua ahli genus ini mewakili pendekatan kekarnivoran berlainan. Arah aliran *Cynarctoides* ke arah mempunyai gigi geraham dengan mahkota terbentuk daripada kuspa berbentuk sabit dan kekal bersaiz kecil. *Phlaocyon* mengkhusus terhadap kuspa bundar pada gigi geraham tetapi bersaiz meningkat, dengan arah aliran tidak biasa terhadap hiperkarnivor oleh dua spesies terminal dalam klad ini.

Empat spesies peralihan bagi *Cormocyon* dan *Desmocyon* mengisi kedudukan perantaraan antara *Phlaocyonini* dengan *Cynarctina*. Ini mewakili peningkatan saiz beransur terhadap individu bersaiz sederhana.

Taburan fosil
-------------

Beberapa buah tapak:

* Tapak Wewela, Formasi Turtle Butte, Kaunti Tripp, Dakota Selatan (Phlaocyon minor) ~30.8—20.6 Ma.
* Tapak Brooksville 2, Kaunti Hernando, Florida (Phlaocyon taylori) ~26.3—24.8 Ma.
* Tapak Split Rock, Formasi Arikaree, Kaunti Fremont, Wyoming, (Cynarctoides) ~20.6—16.3 Ma.
* Tapak Cedar Run, Formasi Oakville, Kaunti Washington, Texas (Phlaocyon) ~20.3—5.3 Ma.
* Tapak Nambe, Formasi Tesuque, Kaunti Santa Fe, New Mexico, (*Cynarctoides acridens*) ~20.3—5.3 Ma.

Sumber
------

1. ↑  PaleoBiology Database: Phlaocyonini
2. ↑  Phylogenetic systematics of the Borophaginae (Carnivora, Canidae). Bulletin of the AMNH; no. 243, Wang, Tedford, Taylor.
**Presiden Republik Bulgaria** ialah ketua negara Bulgaria dan Pemerintah Tertinggi Angkatan Tentera Bulgaria. Kediaman rasmi presiden adalah di Residen Boyana, Sofia. Selepas selesai pusingan kedua pengundian, calon Rumen Radev telah dipilih Presiden Bulgaria pada 13 November 2016.

Di Bulgaria, peranan presiden hanyalah simbolik, dengan fungsi utama sebagai 'pendamai' antara perbalahan institusi-institusi Bulgaria yang berlainan. Mereka tidak dianggap ketua kerajaan atau sebahagian daripada kuasa eksekutif negara. Presiden dipilih untuk penggal 5 tahun, hanya boleh diperbaharui sekali. Selepas seseorang individu itu menjalani dua penggal sebagai Presiden, individu tersebut akan dilarang buat selamanya untuk dipilih sebagai presiden sekali lagi berdasarkan peraturan yang ditetapkan oleh Perlembagaan Bulgaria. Presiden memberi ucapan kepada seluruh negara di televisyen pada Malam Tahun Baru, beberapa saat sebelum bermulanya tahun baru.

Lihat juga
----------

Pejabat Presiden Bulgaria
* Kerajaan Bulgaria
* Sejarah Bulgaria
* Politik Bulgaria
* Senarai ketua negara Bulgaria
* Senarai presiden Bulgaria (1990-kini)
* Senarai raja Bulgaria
* Perdana Menteri Bulgaria
	+ Senarai ketua kerajaan Bulgaria

Nota
----

Rujukan
-------

1. ↑  "Bulgaria hikes pay for MPs, Prime Minister and President". 14 February 2018.
2. ↑  "Constitution of the Republic of Bulgaria". *www.parliament.bg*. Chapter 4. Dicapai pada 2019-10-21.
3. ↑  "Трите символа на телевизионната Нова година - приветствие, часовник и Дунавско". *www.24chasa.bg*. Dicapai pada 2019-10-21.

Pautan luar
-----------

 Media berkenaan Category:Presidents of Bulgaria di Wikimedia Commons

* President of the Republic of Bulgaria

Templat:Bulgaria topics
Templat:Presidents of Bulgaria
Templat:Heads of state of the European Union member states
Templat:Heads of state and government of Europe
**phpMyAdmin** adalah merupakan satu program yang ditulis dalam PHP yang digunakan untuk mentadbir pangkalan data MySQL melalui Internet. Ketika ini, ia boleh mencipta dan memadan pangkalan data, mencipta/memadam/mengubah jadual dalam pangkalan data, memadam medan (komputer), melaksanakan pelbagai atur cara SQL, dan mengurus kekunci di medan.

Sejarah
-------

Tobias Ratschiller, seorang konsultan IT merupakan pengasas bagi syarikat Maguma. Beliau kemudiannya mula bekerja dalam membangunkan antara muka pengguna terakhir bagi MySQL pada tahun 1998. Apabila dia berputus asa dalam projek itu pada tahun 2000 kerana kekurangan masa, phpMyAdmin sudah pun menjadi salah satu aplikasi PHP yang popular dengan komuniti pengguna dan penyumbang yang besar. Ia juga telah dimasukkan dalam pelbagai distribusi Linux

Dalam usaha untuk menguruskan bilangan penampal (komputer) yang banyak, sekumpulan tiga pembangun perisian, Olivier Müller, Marc Delisle and Loïc Chapeaux, mendaftar *The phpMyAdmin Project* di SourceForge and dan mengambil alih pembangunan pada tahun 2001

### Keluaran

* 0.9.0 (9 September, 1998) : Keluaran dalaman yang pertama.
* 1.0.1 (26 Oktober, 1998)
* 1.2.0 (29 November, 1998)
* 1.3.1 (27 Disember, 1998) : Versi pelbagai-bahasa pertama.
* 2.1.0 (8 Jun, 2000): Keluaran terakhir pembangun asal Tobias Ratschiller.
* 2.2.0 (31 Ogos, 2001) : Keluaran stabil pertama oleh *The phpMyAdmin Project*.
* 2.3.0 (8 November, 2001) : Paparan pangkalan data dan jadual dibahagikan kepada beberapa bahagian kecil.
* 2.5.0 (5 November, 2003) : Pengenalan kepada sistem transformasi berasaskan MIME.
* 2.6.0 (27 September, 2004) : Set karekter yang diperbaharui dan sokongan MySQL 4.1.
* 2.7.0 (4 Disember, 2005) : Keupayaan mengimport yang diperbaharui, tatarajah yang lebih mudah, pengemaskinian antaramuka pengguna, dan banyak lagi.
* 2.8.0 (6 Mac, 2006) : Kemaskini kesesuaian, melindung pangkalan data, had ingatan yang boleh diubah suai, pemasangan antaramuka web.
* 2.9.0 (20 September, 2006)
* 2.10.0 (27 Februari, 2007) : Antaramuka Pengguna Bergrafik, dipanggil *Designer*

Status semasa
-------------

Perisian ini terdapat dalam 52 bahasa yang berlainan (senarai bahasa), masih dikekalkan oleh *The phpMyAdmin Project* di bawah Olivier Müller, Marc Delisle, Alexander M. Turek, Michal Čihař dan Garvin Hicking.

Produk seumpamanya
------------------

Perisian yang sama dengannya, phpPgAdmin, membekalkan fungsi yang serupa untuk PostgreSQL. Ia pada asalnya dibangunkan berasaskan kod phpMyAdmin, tetapi pada ketika ini mempunyai kod asas yang berlainan.

Terdapat juga perisian lain yang digunakan untuk Pelayan Microsoft SQL, dipanggil phpMSAdmin. Walaupun meminjam antara muka yang serupa dengan phpMyAdmin, ia ditulis dari mula dan tidak meniru walau satu pun kod phpMyAdmin.

Pautan luar
-----------

* The phpMyAdmin Project
* Learning SQL Using phpMyAdmin
* Documentation and FAQ (official Wiki)
* PhpMyAdmin Tutorials Diarkibkan 2008-01-19 di Wayback Machine - Learn how to use this database management system to manage the DBs.
***Phoeniculus*** ialah genus burung dalam keluarga Phoeniculidae. Ia terhad kepada Afrika sub-Sahara.

Genusnya mengandungi spesies-spesies berikut:

| Gambar | Nama saintifik | Nama lazim | Taburan |
| --- | --- | --- | --- |
|  | *Phoeniculus bollei* | Hudhud kayu kepala putih | Burundi, Kamerun, Republik Afrika Tengah, Republik Demokratik Konggo, Pantai Gading, Ghana, Guinea, Kenya, Liberia, Mali, Nigeria, Rwanda, Sudan Selatan, Tanzania, dan Uganda. |
|  | *Phoeniculus castaneiceps* | Hudhud kayu hutan | Kamerun, Republik Afrika Tengah, Republik Konggo, Republik Demokratik Konggo, Pantai Gading, Ghana, Guinea, Liberia, Nigeria, Rwanda, dan Uganda. |
|  | *Phoeniculus darensis* | Hudhud kayu lembayung | Anggola, Kenya, Namibia, dan Tanzania. |
|  | *Phoeniculus somaliensis* | Hudhud kayu paruh hitam | Djibouti, Eritrea, Habsyah, Kenya, Somalia, Sudan, dan Sudan Selatan |
|  | *Phoeniculus purpureus* | Hudhud kayu hijau | Afrika |
|

Ahli-ahli genus tersebut mempunyai paruh runcing yang panjang, melengkung sedikit ke bawah dengan badan yang gempal. Kebanyakannya menghabiskan masa seharian dalam kumpulan 5 hingga 12 ekor burung, memanjat pokok secara akrobatik atau tergantung di bawah dahan, memasukkan paruh ke dalam celah-celah untuk mencari serangga dan artropod kecil yang lain. Ia mungkin menahankan diri dengan ekornya yang panjang seperti belatuk, tetapi bulu ekornya tidak kaku seperti belatuk dan mudah haus. Walaupun kakinya kuat, penerbangan liut dan terikatnya lemah dan tidak bertahan lama. Ia bising dan mungkin berehat daripada meramu untuk terlibat dalam "perhimpunan": ia "ketawa"  atau "gelak" bersama-sama dan goyang ke sana ke mari, sayap terbuka separuh, ekor berayun ke atas dan ke bawah. Upacara tersebut membantu mengekalkan kumpulannya bersama.

Kumpulan-kumpulannya sebahagian besarnya terdiri daripada induk, pembantu, dan burung muda. Pembantu ialah burung yang, berbanding membiak, membantu pasangan lain mempertahankan sarang dan memberi makan kepada anak-anak. Amalan tersebut meningkatkan kejayaan pembiakan. Pembantu boleh membiak pada tahun berikutnya; hasil daripada ikatan yang dibentuk dengan burung-burung muda yang ia bantu, burung muda tersebut mungkin menjadi pembantunya pula.

Rujukan
-------

1. 1 2 3 4 5  Fry, C. Hilary (2003). "Wood-hoopoes". Dalam Perrins, Christopher (penyunting). *The Firefly Encyclopedia of Birds*. Firefly Books. m/s. 383. ISBN 1-55297-777-3.
2. 1 2 3  Zimmerman, Dale A.; Turner, Donald A.; Pearson, David J. (1999). *Birds of Kenya and Northern Tanzania*. Princeton University Press. m/s. 395–396. ISBN 978-0-691-01022-9.

|  |  |
| --- | --- |
| Pengenalpastian takson | 
* Wd: Q1093604
* BOLD: 88840
* GBIF: 2498437
* iNaturalist: 20933
* IRMNG: 1300506
* ITIS: 553586
* NCBI: 113099

 |
***Tihany*** ialah sebuah siri drama televisyen Malaysia 2011 dibintangi oleh Nabila Huda sebagai watak tajuk bersama-sama dengan barisan pelakon ensembel. Siri ini memulakan tayangan perdana di Slot Ratu TV9 dari 10 Oktober 2011 hingga 22 November 2011.

Siri ini boleh didapati melalui penstriman dalam talian di saluran YouTube rasmi TV9.

Sinopsis
--------

Kisah bermula dengan Tihany, lakonan Nabila Huda yang merupakan anak tunggal kepada Tan Sri Abu Bakar iaitu seorang tokoh usahawan berjaya. Tihany tinggal bersama ayah dan ibu tirinya Soraya. Walaupun Soraya adalah ibu tirinya, Tihany dan Soraya amat rapat dan dibesarkan di dalam sebuah keluarga yang bahagia. Kehidupan Tihany yang sememangnya dikelilingi dengan kemewahan tidak membuatkannya berasa megah, sebaliknya dia tetap menjalani kehidupan harian yang sederhana dan lebih senang mengendalikan kedai bunganya yang kecil berbanding bekerja disyarikat ayahnya.

Perwatakan Tihany yang lembut dan sopan telah membuatkan Azman terpikat dengannya dan akhirnya mereka bertunang. Azman merupakan setiausaha syarikat di pejabat Tan Sri Abu Bakar. Azman sentiasa merasa rendah diri kerana kedudukan keluarganya yang berbeza dengan keluarga Tihany, apatah lagi bertunang dengan anak tokoh usahawan yang kaya.

Namun, suatu hari, kebahagiaan Tihany dan keluarga diragut apabila ayah Tihany diserang sakit jantung di hari pernikahan Tihany dan Azaman kerana Azman tidak muncul tiba. Ini membuatkan tetamu menjadi kelam-kabut terutamnya keluarga Tihany. Tihany panik dengan keadaan ayahnya dan demi menjaga kesihatan ayahnya, dia perlu juga berkahwin. Tetapi dengan siapa? Dalam keadaan cemas itu, Soraya tiba-tiba mencadangkan Tihany berkahwin dengan Imran, kenalan Soraya, demi menutup malu dan meneruskan majlis pernikahan tersebut.

Keputusan Soraya itu menimbulkan tanda-tanya di kalangan tetamu terutamanya Tihany. Namun demi menyelamatkan nyawa ayahnya yang diserang sakit jantung, Tihany mengikut sahaja kehendak ibu tirnya itu. Adakah ibu tirinya mempunyai agenda di sebalik perancangan tersebut?

Pelakon
-------

### Pelakon utama

* Nabila Huda sebagai Tihany

### Pelakon pembantu

* Ungku Ismail Aziz sebagai Imran
* Emelda Rosmila sebagai Soraya
* Riz Amin sebagai Azman
* Mustafa Kamal sebgaai Tan Sri Abu Bakar
* Ieda Moin sebagai Katrina
* Rafi Sumantri sebagai Tuan Haji

### Pelakon undangan

* Azma Aizal Yusoof sebagai Encik Fazli
* Zarina Zainuddin sebagai Aishah

Rujukan
-------

1. ↑  Budiey (7 Oktober 2011). "Drama Tihany Lakonan Nabila Huda di TV9". *Sensasi Selebriti*. Dicapai pada 1 Julai 2012.
2. ↑  *Tihany (2011): Episod Penuh*. *YouTube*. TV9. Dicapai pada 13 November 2018.
Dalam kimia alam sekitar, **permintaan oksigen kimia** (**COD**) ialah ukuran petunjuk jumlah oksigen yang boleh digunakan oleh tindak balas dalam larutan yang diukur. Ia biasanya dinyatakan dalam jisim oksigen yang digunakan ke atas isipadu larutan yang dalam unit SI ialah miligram seliter (mg/L). Ujian COD boleh digunakan untuk mengukur jumlah bahan organik dalam air dengan mudah. Aplikasi COD yang paling biasa adalah dalam mengukur jumlah bahan pencemar boleh teroksida yang terdapat dalam air permukaan (cth. tasik dan sungai) atau air sisa. COD berguna dari segi kualiti air dengan menyediakan metrik untuk menentukan kesan efluen ke atas badan penerima, sama seperti permintaan oksigen biokimia (BOD).

Rujukan
-------

### Petikan

1. ↑  "General Chemistry Online: Glossary". *antoine.frostburg.edu*.

### Sumber

* Clair N. Sawyer; Perry L. McCarty; Gene F. Parkin (2003). *Chemistry for Environmental Engineering and Science* (ed. 5th). New York: McGraw-Hill. ISBN 0-07-248066-1.
* Lenore S. Clescerl; Arnold E. Greenberg; Andrew D. Eaton. *Standard Methods for Examination of Water & Wastewater* (ed. 20th). Washington, DC: American Public Health Association. ISBN 0-87553-235-7.

"General Chemistry Online".

Pautan luar
-----------

* ISO 6060: Water quality - Determination of the chemical oxygen demand
**Tragica** merupakan kumpulan melodic death metal berasal dari Permatang Pauh, Penang.

Sejarah
-------

Tragica telah ditubuhkan pada pertengahan tahun 1999 dengan nama Diphtheria oleh Keymie (Gitar), Mizie (Bass), Ggie (drum), Aus (vokal) dengan keyboard sesionist dan Wan (gitar 2). Tetapi selepas beberapa bulan kemudian Mizie meninggalkan dari band ini untuk menyokong Malaysia Millitary dan kedudukan yang diambil oleh Diphtheria bernama Fahmi. Nama Diphtheria diubah kepada Tragica pada awal tahun 2002 dan mereka melakukan trek 1 dipanggil 'Hope' untuk Northern Erouption Compilation oleh Physic Scream Entertainment. Walau bagaimanapun, Fahmi meninggalkan band ini kerana mempunyai beberapa masalah peribadi selepas Tragica lakukan rakaman pertama. Selepas itu, Tragica melaksanakan begitu banyak gig di sekitar pulau dengan pemain bass session. Pada awal.2003, Wan meninggalkan Tragica untuk menumpukan perhatian kepada kerjaya dan keluarga. 

Pada penghujung 2007, Tragica kembali aktif semula dengan ahli-ahli baru dengan komitmen yang lebih serius dan sepenuhnya mengenai Melodic death metal oleh Keymie (gitar), Arephit (gitar), Brie (Bass), Ggie (drum), Dark E (Keyborad) dan Apan ( Voc ) dari bekas Regime Grotesque untuk menyertai mereka

Anggota
-------

**Anggota terkini**
* A-Pan - vokal
* Keymie - Guitarist
* Kamarul - Bassist
* Ggie - Drummer
* Fuard - keyboard

Diskografi
----------

* Hope  Compilation Northen Eruption (1999)
* *Emanating Nocturnal Allure* (2011)
* Born In Darkness Compilation ( 2012 )

Pautan luar
-----------

* Tragica di laman Facebook
**Ultrabunyi perubatan** termasuk teknik diagnostik (terutamanya teknik pengimejan) menggunakan ultrabunyi, serta aplikasi terapeutik ultrabunyi. Dalam diagnosis, ia digunakan untuk mencipta imej struktur dalaman badan seperti tendon, otot, sendi, saluran darah dan organ dalaman, untuk mengukur beberapa ciri (cth jarak dan halaju) atau untuk menghasilkan bunyi boleh didengar bermaklumat. Matlamatnya biasanya untuk mencari sumber penyakit atau mengecualikan patologi. Penggunaan ultrasound untuk menghasilkan imej visual untuk perubatan dipanggil **ultrasonografi perubatan** atau ringkasnya **sonografi**. Amalan memeriksa wanita hamil menggunakan ultrabunyi dipanggil ultrasonografi obstetrik, dan merupakan perkembangan awal ultrasonografi klinikal.

Rujukan
-------

1. ↑  Aldrich, John E. (May 2007). "Basic physics of ultrasound imaging". *Critical Care Medicine*. **35** (Suppl): S131–S137. doi:10.1097/01.CCM.0000260624.99430.22. PMID 17446771. S2CID 41843663.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Ultrabunyi perubatan*** |

* About the discovery of medical ultrasonography on ob-ultrasound.net
* History of medical sonography (ultrasound) on ob-ultrasound.net
**Ulster Bank** ialah sebuah bank perdagangan yang besar, dan salah satu daripada bank Empat Besar Ireland. Kumpulan Ulster Bank dibahagikan kepada dua entiti undang-undang berasingan, Ulster Bank Limited (UBL - berdaftar di Ireland Utara) dan Ulster Bank Ireland DAC (UBIDAC - didaftarkan di. Ibu pejabat Kumpulan (dan UBIDAC) terletak di George's Quay, Dublin, di Republik Ireland sementara ibu pejabat UBL berada di Donegall Square East, Belfast, di Ireland Utara, dan mengekalkan sektor perkhidmatan kewangan utama di kedua-dua UK dan Republik Ireland. 

Ditubuhkan pada tahun 1836, Ulster Bank diperolehi oleh Westminster Bank pada tahun 1917. Sebagai anak syarikat langsung National Westminster Bank (NatWest), ia menjadi sebahagian daripada The Royal Bank of Scotland Group pada tahun 2000. Ia mempunyai 146 cawangan di Republik Ireland dan 90 di Ireland Utara dengan lebih daripada 1,200 ATM tanpa pengecasan. Kumpulan mempunyai lebih daripada 3,000 pekerja dan lebih dari 1.9 juta pelanggan.

Rujukan
-------

1. ↑  "Ulster Bank". *Bank.org.uk*. Diarkibkan daripada yang asal pada 17 January 2010. Dicapai pada 10 January 2010. Unknown parameter `|dead-url=` ignored (bantuan)
2. ↑  Annual Report and Accounts Diarkibkan 2012-04-25 di Wayback Machine. National Westminster Bank, 31 December 2010

Pautan luar
-----------

* Ulster Bank Group
* Ulster Bank Limited *Berdaftar di Ireland Utara, No. R733*
* Ulster Bank Ireland DAC *Berdaftar di Republik Ireland, No. 25766*
Jilid-jilid *United States Reports* di rak perpustakaan undang-undang.
***United States Reports*** (*Laporan Amerika Syarikat*) ialah catatan rasmi (laporan undang-undang) dari keputusan, perintah, meja kes (senarai setiap kes yang diputuskan, dalam urutan abjad baik oleh nama pemohon (pihak yang kalah di pengadilan yang lebih rendah) dan dengan nama responden (pihak yang berlaku di bawah)), dan proses lain dari Mahkamah Agung Amerika Syarikat. Laporan Amerika Syarikat, sekali dicetak dan terikat, ialah versi terakhir dari pendapat pengadilan dan tidak boleh diubah. Pendapat pengadilan dalam setiap kes ditulis dengan catatan kepala yang disusun oleh Keputusan Pelapor, dan setiap pendapat yang konkrit atau berbeza diterbitkan secara berurutan. Mahkamah Penerbitan Mahkamah mengawasi pengikatan dan penerbitan banyak Laporan Amerika Syarikat, selain pencetakan, pengikatan, dan penerbitan yang sebenarnya dilakukan oleh syarikat swasta di bawah kontrak dengan Badan Penerbit Kerajaan Amerika Syarikat.

Rujukan
-------

1. ↑  Cohen, Morris and O'Connor, Sharon H. *A Guide to the Early Reports of the Supreme Court of the United States*, (Fred B. Rothman & Co, Littleton Colorado, 1995)

Pautan luar
-----------

|  |  |
| --- | --- |
|  | Wikisource mempunyai teks asal berkaitan rencana ini:
***United States Reports*** |

|  |  |
| --- | --- |
|  | Wikimedia Commons mempunyai media berkaitan ***United States Reports*** |

* United States Supreme Court: Information About Opinions
* United States Supreme Court: Bound Volumes – Lists of PDFs
* Torrents of United States Reports 502–550 (1991–2006)
**Salimah Mahmood** merupakan salah seorang penyanyi yang berasal dari Singapura yang muncul sekitar tahun 1970-an. Beliau juga popular dengan lagu "Melati Suntingan" pada tahun 1979 yang akhirnya telah menyebabkan beliau dikenali ramai pada ketika itu. 

Bermula dari tahun 1992 sehingga 2004, beliau yang pernah bernaung di bawah syarikat rakaman WEA Records Sdn. Bhd. (kini Warner Music) lebih banyak memenuhi undangan untuk menyanyi di luar negara di bawah program TDC (Perbadanan Kemajuan Pelancongan) serta rombongan rasmi kerajaan. Ketika itu, bukan hanya beliau yang turut diundang, malah artis-artis ternama yang lain seperti Azlina Aziz dan Liza Aziz juga turut serta dalam rombongan TDC selama 12 tahun.

Selain menyertai rombongan TDC pada tahun 1992, beliau juga pernah mengikuti rombongan Datuk Bandar Kuala Lumpur pada ketika itu, Tan Sri Elyas Omar untuk mengadakan persembahan di Casablanca dan Sepanyol. Beliau juga pernah membuat persembahan di kota-kota terkemuka dunia seperti London, Cape Town, Tokyo, Dubai serta negara-negara Eropah yang lain.

Beliau juga telah berkahwin dengan Orkestra Dewan Bandaraya Kuala Lumpur yang bernama Mirza Abdullah serta dikurniakan dua orang anak iaitu Shakira dan Eskandarian.

Diskografi
----------

### Album Studio

* *Salimah* (1980)
* *Setelah Kecewa* (1981)
* *Sudah Tidak Bererti* (1992)

### Album Duet

* *Mata Bertentang Mata* (1982)

Rujukan
-------

1. ↑  Muzlina Abu Bakar (23 Mei 2009). "Erti bahagia buat Salimah". *Utusan Online*. Dicapai pada 2 Oktober 2012.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Whitney Houston** adalah album debut studio oleh penyanyi Amerika, Whitney Houston yang menggunakan namanya sendiri sebagai judul album. Ia Diterbitkan pada 14 Februari 1985 dibawah label Arista Records. Pada awalnya album ini mengalami kelewatan dari segi maklum balas secara komersial, namun album ini mulai popular pada musim panas tahun 1985. Ia akhirnya mencapai kejayaan apabila album ini mula menggungguli carta Billboard 200 dan bertahan dalam carta selama 14 minggu pada 1986. Tidak hanya itu, tiga buah lagu popular daripada album ini "Saving All My Love for You", "How Will I Know" dan "Greatest Love of All" selalu menjuarai carta Billboard 100. Lagu "Greatest Love of All" merupakan lagu saduran daripada George Benson yang dirakam pada 1977. Kejayaan tiga lagu daripada album debutnya ini meletakkan Whitney sebagai penyanyi solo wanita yang berhasil menerbitkan tiga buah lagu yang berjaya berturut-turut. Album ini juga menjuarai carta di negara lain seperti Kanada, Australia, Norway dan Sweden, serta menduduki tangga ke-2 di United Kingdom, German.

Senarai lagu
------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Produser | Masa |  |
| Jumlah masa: 46:54 |  |

Rujukan
-------

1. ↑
2. ↑
3. ↑
Jeremiah Horrocks mencerap transit Zuhrah dalam tahun 1639 lukisan *The Founder of English Astronomy* ("Bapa Astronomi Inggeris") oleh Eyre Crowe, 1891)
Pencerapan serta catatan pertama transit Zuhrah dibuat dalam tahun 1639 oleh dua ahli falak Inggeris, Jeremiah Horrocks dan rakannya William Crabtree. Dua orang sahabat ini membuat pencerapan secara bersendirian pada 4 Disember tahun itu (24 November mengikut takwim Julius yang digunakan di ENgland pada masa itu); Horrocks membuat cerapannya dari Carr House, kemudian di kampung Much Hoole, Lancashire, dan Crabtree pula dari rumahnya di Broughton, berdekatan Manchester.

Dua orang rakan ini, pengikut ilmu falak baharu Johannes Kepler, merupakan pengamal falak matematik yang bekerja secara sistematik untuk membetul dan memperbaiki Jadual Rudolph Kepler melalui pencerapan dan pengiraan. Pada tahun 1639, Horrocks merupakan satu-satunya ahli falak yang sedar bahawa transit Zuhrah akan berlaku; yang lain hanya sedar selepas laporan Horrocks berkaitan dengan transit tersebut diedarkan. Walaupun kedua-dua sahabat ini meninggal dunia dalam jangka masa lima tahun selepas membuat pencerapan mereka, kerja penting mereka amat berpengaruh bagi menetapkan saiz Sistem Suria. Oleh sebab ini dan kerja-kerja lain, Horrocks dan Crabtree, serta rakan persuratan mereka, William Gascoigne, dianggap bapa ilmu falak penyelidikan British.

Rujukan
-------

1. ↑  Kollerstrom, Nicholas (2004). "William Crabtree's Venus transit observation" (PDF). *Proceedings IAU Colloquium No. 196, 2004*. International Astronomical Union. Dicapai pada 10 May 2012.



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Sakit dada pada golongan kanak-kanak** ialah kesakitan yang dirasakan oada bahagian dada oleh bayi, kanak-kanak dan remaja. Dalam kebanyakan kes, sakit dada tidak berkaitan dengan jantung. Ia dikenalpasti melalui pemerhatian dan komunikasi antara kanak-kanak dan kedua ibu bapa atau penjaga. Sakit dada ialah perkara tidak luar biasa yang berlaku pada kanak-kanak. Banyak kanak-kanak dapat dilihat di klinik, jabatan kecemasan, hospital serta klinik kardiologi. Selalunya, terdapat sebab yang tidak menyenangkan bagi kanak-kanak. Beberapa mempunyai keadaan yang serius dan mungkin dapat mengancam nyawa. Kesakitan dada pada pesakit pediatrik memerlukan pemeriksaan fizikal yang teliti dan sejarah terperinci yang akan menunjukkan kemungkinan penyebabnya serius.

Rujukan
-------

1. ↑  Thull-Freedman, Jennifer (2010). "Evaluation of Chest Pain in the Pediatric Patient". *Medical Clinics of North America*. **94** (2): 327–347. doi:10.1016/j.mcna.2010.01.004. ISSN 0025-7125. PMID 20380959: Access provided by the University of PittsburghCS1 maint: postscript (link)

Pautan luar
-----------

|  |  |
| --- | --- |
| Pengelasan | * **ICD-10**: R07
* **ICD-9-CM**: 786.5
* **MeSH**: D002637
* **DiseasesDB**: 16537
 |
| Sumber luar | * **MedlinePlus**: 003079
 |
**Sakichi Toyoda** (豊田 佐吉, *Toyoda Sakichi*, 14 Februari 1867 – 30 Oktober 1930) ialah seorang pencipta dan tokoh perindustrian Jepun. Beliau dilahirkan di Kosai, Shizuoka. Anak kepada seorang petani dan tukang kayu yang dicari, beliau memulakan syarikat keluarga Toyoda. Anaknya, Kiichiro Toyoda, kemudiannya akan menubuhkan pembuat kereta terbesar dunia, Toyota. Toyoda dirujuk sebagai "Raja Pencipta Jepun".

Kehidupan awal dan pendidikan
-----------------------------

Sakichi Toyoda dilahirkan pada 14 Februari 1867, di Yamaguchi, Wilayah Tōtōmi (kini Kosai, Shizuoka), kepada Ikichi dan Ei Toyoda. Ikichi adalah seorang tukang kayu dan seorang petani, dan dia mengajar pertukangan kepada anaknya. Masa zaman kanak-kanak Sakichi akan bertepatan dengan akhir era shogun, digantikan oleh Meiji dan dasar reformisnya. Sakichi adalah seorang pembaca yang gemar pada masa mudanya, dan dia menganjurkan kumpulan belajar belia untuk remaja. Diilhamkan oleh perjalanan ke Ueno untuk melawat Ekspo Jentera Nasional Ketiga, beliau akan terus merevolusikan industri tekstil, yang dikuasakan oleh stim, minyak, dan elektrik.

### Pohon keluarga

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |
| Sasuke |   | Heikichi |   |   |   | Asako |   | **Sakichi** |   | Tami |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   | Eiji |   | Rizaburo |   | Aiko |   | Kiichiro |
|   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |
|   |   |   |   | Shuei |   |   |   |   |   |   |   | Tatsuro |   | Shoichiro |
|
|   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   |   |   |   |   | Akio |
|

Rujukan
-------

1. ↑

Pautan luar
-----------

* Kategori berkenaan Sakichi Toyoda di Wikimedia Commons
* Biography of Sakichi Toyoda

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Jepun
* Republik Czech

 |
| Lain-lain | 
* Aplikasi Berfaset Terminologi Subjek

 |
Tolok bahan api.
Lampu penunjuk tangki kosong pada kereta 2003 Honda Civic.
**Tolok bahan api** (juga dipanggil **meter minyak**) merupakan sejenis alat pengukuran yang digunakan untuk menandakan paras bahan api yang terkandung dalam tangki.

Tolok bahan api kenderaan terdiri daripada dua bahagian utama:

* Unit pengesan
* Penunjuk

Unit pengesan biasanya menggunakan satu pelampung yang disambungkan pada satu meter upaya. Semasa aras tangki semakin berkurang, pelampung akan jatuh dan menggerakkan sesentuh di sepanjang perintang, meningkatkan rintangannya. Sebagai tambahan, apabila aras bahan api jatuh ke satu takat tertentu, lampu penunjuk bahan api kosong akan menyala.

Sementara itu, unit penunjuk (biasanya ditempatkan pada papan pemuka) mengukur dan memaparkan jumlah arus elektrik yang mengalir melalui unit penghantar. Apabila aras tangki tinggi dan arus maksimum mengalir, jarum akan menunjukkan tanda "F" menandakan tangki penuh. Apabila tangki kosong dan paling kurang arus mengalir, jarum menunjukkan tanda "E" menunjukkan tangki kosong.

Sistem ini lazimnya gagal selamat; sebarang kerosakan pada tolok bahan api akan menyebabkan jarum penunjuk menunjukkan tangki kosong (yang mempengaruhi pengguna untuk mengisi minyak (secara teori) dan bukan penuh (yang menyebabkan pemandu kehabisan minyak tanpa amaran).

Nota
----

1. ↑  Erjavec, Jack (2005). *Automotive Technology*. ISBN 1-4018-4831-1.
2. ↑

|  |  |
| --- | --- |
| Ikon tunas | Rencana berkenaan komponen atau bahagian kenderaan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Lagu **Sang Rang Bulan** (ejaan lama) merupakan salah sebuah lagu dalam filem Rachun Dunia terbitan Malay Film Productions Ltd pada tahun 1950. Lagu ini dinyanyikan oleh P. Ramlee. Dalam filem tersebut, P. Ramlee juga turut berlakon bersama-sama Osman Gumanti, Siput Sarawak dan Kasma Booty. P. Ramlee melakonkan watak sebagai antagonis.

Dalam video lagu Sang Rang Bulan, P. Ramlee ditemani oleh beberapa orang pelakon seperti Osman Gumanti, Siput Serawak, S. Sudarmaji, Saadiah, Junainah Harris dan lain-lain. P. Ramlee tidak sempat merakamkan lagu tersebut ke dalam piring hitam. 

Lagu ini juga pernah dirakamkan oleh Nur Ainun bersama Orkes Sukma Murni yang dipimpin oleh Saudara Achmad F.

Seni kata lagu
--------------

> Sang rang bulan menyinari alam raya  
> 
> Cemerlang berkilauan dan bercahaya  
> 
> Taman sari serba mekar dan mewangi  
> 
> Laksana hamparan tikar permaidani  
> 
>   
> 
> Nun di-sana dua kasih bersayangan  
> 
> Sedang asyik dalam gelombang asmara  
> 
> Itulah irama hidup waktu malam  
> 
> Cemerlang kasih sinaran sang rang bulan
> 
>

Rujukan
-------

1. ↑   Dicapai pada 30 Jun 2017

Pautan luar
-----------
***Sam & Cat*** merupakan sitkom remaja Amerika yang asalnya disiarkan dari 8 Jun 2013 sehingga 17 Julai 2014, di Nickelodeon. Ia merupakan sempalan lanjutan atau kesinambungan *iCarly* dan *Victorious*. Ia dibintangi Jennette McCurdy sebagai Sam Puckett dan Ariana Grande sebagai Cat Valentine. Dua gadis yang bertemu secara kebetulan semasa pengembaraan yang pelik dan menjadi rakan sebilik, kemudian memulakan perniagaan penjagaan bayi untuk mendapatkan wang tambahan. Siri ini telah bertahan selama 20 episod pada 29 November 2012. Ia memulakan penggambaran pada Januari 2013 dan ditayangkan pada 8 Jun 2013. Musim pertama telah dua kali ganda kepada 40 episod pada 11 Julai 2013.

Sinopsis
--------

Rencana utama: Senarai episod Sam & Cat
Sejak Carly Shay berpindah ke Itali dengan ayahnya (dalam siri terakhir *iCarly*), Sam Puckett telah melawat Pantai Barat dengan motosikal beliau dan berhenti di Venice,  Los Angeles. Dia melihat Cat Valentine yang dilemparkan ke dalam belakang trak sampah dan menyelamatkan beliau. Mereka menjadi rakan-rakan dan Cat menyakinkan beliau untuk menjadi rakan sebilik selepas nenek Cat, Nona bergerak ke rumah persaraan dipanggil Elderly Acres. Untuk membuat wang daripada mendapatkan pekerjaan selepas-sekolah tradisional, Sam dan Cat membentuk penjagaan perniagaan budak sekolah selepas dipanggil "Sam and Cat's Super Rockin' Funtime Babysitting Service", yang membawa mereka ke dalam satu siri pengembaraan lucu. Selain Nona, orang lain yang terlibat dalam kehidupan mereka Dice, jiran mereka seterusnya yang terkenal kerana membantu orang untuk wang, dan Goomer, seorang pejuang MMA profesional yang menguruskan Dice.

Pelakon
-------

* Jennette McCurdy sebagai Sam Puckett
* Ariana Grande sebagai Cat Valentine

Anugerah dan pencalonan
-----------------------

| Tahun | Anugerah | Kategori | Pencalon | Keputusan | Rujukan |
| --- | --- | --- | --- | --- | --- |
| 2014 | Nickelodeon Kids' Choice Awards | Favorite TV Show | *Sam & Cat* | Menang |  |
| Teen Choice Awards | Choice Comedy TV Show | *Sam & Cat* | Tercalon |  |
| Kids' Choice Awards Mexico | International Program Favorite | *Sam & Cat* | Menang |  |

Lihat juga
----------

* *iCarly*
* *Victorious*

Rujukan
-------

1. ↑  "KCA 2014". Nickelodeon. Dicapai pada 30 March 2014.
2. ↑  Marie Palma F (September 22, 2014). "Lista de ganadores de los Kids Choice Awards México 2014". starMedia. Dicapai pada September 25, 2014. Cite has empty unknown parameter: `|1=` (bantuan)

Pautan luar
-----------

* Laman web rasmi
* *Sam & Cat* di nick.com
* *Sam & Cat*  di Pangkalan Data Filem Internet (IMDb)
**Diagnosis pranatal** atau pemeriksaan pranatal (ambil perhatian bahawa "Diagnosis pranatal" dan "Pemeriksaan pranatal" merujuk kepada dua jenis ujian yang berbeza) sedang menguji untuk penyakit atau keadaan dalam janin atau embrio sebelum ia dilahirkan. Tujuannya adalah untuk mengesan kecacatan semasa lahir seperti kecacatan tiub neural, sindrom Down , kromosom tidak normal, penyakit genetik dan syarat-syarat lain, seperti spina bifida, lelangit rekah, penyakit Tay Sachs, anemia sabit sel, talasemia, Sistik Fibrosis ("cystic fibrosis"), dan sindrom x rapuh. Saringan juga boleh digunakan untuk menentukan jantina pranatal. Prosedur ujian biasa termasuk amniosentesis, ultrasonografi termasuk nuka lut cahaya, ultrabunyi, ujian penanda serum, atau saringan genetik. Dalam sesetengah kes, ujian diberikan untuk menentukan jika janin akan digugurkan, sungguhpun doktor dan pesakit juga mendapati ia berguna untuk mendiagnos kehamilan berisiko tinggi awal supaya kelahiran boleh dirancang di hospital jagaan pengajian tinggi di mana bayi boleh menerima penjagaan yang sesuai.

  

Pemeriksaan janin juga telah dilakukan untuk menentukan ciri-ciri umum yang tidak dianggap sebagai kecacatan kelahiran, dan ada bagi contohnya pemilihan jantina. Peningkatan bayi direka dan pemilihan ibu bapa untuk ciri-ciri khusus menimbulkan pelbagai isu-isu bioetika dan undang-undang yang akan menguasai perdebatan hak pembiakan pada abad ke-21

Rujukan
-------

Pautan luar
-----------

* Non-invasive prenatal diagnosis based on isolation of fetal cells from maternal blood
* Special non-invasive advances in fetal and neonatal evaluation network (SAFE)
* SAFE Network non-invasive prenatal diagnosis FAQs page
* Our Bodies Ourselves chapter on Prenatal Testing and Disability Rights Diarkibkan 2012-05-20 di Wayback Machine
Contoh haba ruangan di antara tanah dan cumulus
**Turus terma** (bahasa Inggeris: *thermal column*), atau **termal**, adalah ruangan udara yang meningkat pada altitud rendah atmosfera Bumi. Turus yang dicipta oleh pemanasan tidak sekata permukaan Bumi akibat sinaran matahari ini merupakan contoh kejadian perolakan, khususnya perolakan atmosfera. Haba Matahari memanaskan tanah dan seterusnya air yang terkandung di dalamnya.

Di Bumi
-------

Udara panas yang lebih dekat dengan permukaan mengembang lalu menjadi kurang tumpat daripada udara persekitaran. Udara yang lebih ringan ini naik serta menyejuk kerana pengembangannya dalam tekanan yang lebih rendah pada altitud tinggi. Pengembangan ini berhenti meningkat saat ia mencapai suhu yang sama dengan udara persekitaran. Tanah berwarna gelap, kawasan bandar, serta jalan raya adalah punca-punca kerap berlakunya turus sebegini.

Aliran bawah sekitar ruangan haba sering dikaitkan dengan turus terma ini. Bahagian luarannya yang bergerak menurun disebabkan oleh udara sejuk menjadi disesarkan di atas turus tersebut.

Saiz dan kekuatan turus dipengaruhi oleh sifat atmosfera yang lebih rendah (*troposfera*). Biasanya, ketika udara menyejuk, gelembung udara panas dibentuk oleh pemanasan tanah udara di atasnya dan boleh naik seperti belon udara panas. Udara dalam keadaan ini dianggap sebagai tidak stabil. Jika ada lapisan udara lebih tinggi yang hangat, penyongsangannya boleh menghalang turus daripada meningkat tinggi dan udara yang dikatakan stabil.

Turus terma sering ditunjukkan daripada kehadiran awan kumulus di puncak haba. Ketika angin yang stabil terhasil, turus terma dan awan kumulus yang mengiringinya boleh tersusun dalam baris mengikut arah angin. Awan kumulus dibentuk oleh udara yang menaik dalam turus terma semasa ia naik dan menyejuk, sehingga wap air di udara mula memeluwap membentuk titisan. Air yang tersejat ini melepaskan tenaga haba pendam yang membolehkan udara naik lebih tinggi. Udara yang sangat tidak stabil boleh mencapai tahap perolakan bebas (*level of free convection*, LFC) yang seterusnya menaik ke ketinggian yang besar menyejatkan sejumlah besar air, membentuk hujan atau ribut petir. Ribut petir ini boleh membahayakan mana-mana pesawat.

Turus adalah salah satu dari banyak sumber angkat digunakan oleh sesetengah jenis burung dan glider untuk melambung.

Di luar Bumi
------------

Turus haba juga didapati di tempat lain di sistem suria. Di Marikh, contohnya, turus haba sering dilihat dalam bentuk pusar debu (bahasa Inggeris: *dust devil*) yang dapat dilihat dari perayau dan pengorbit. Ia juga terlihat pada permukaan Matahari yang biasanya membentuk prisma heksagon (sel-sel Bénard).

Rujukan
-------

1. ↑  "thermal column" - Istilah Malaysia, *Pusat Rujukan Persuratan Melayu*. Dewan Bahasa dan Pustaka.
2. ↑  Bradbury, Tom (2000). *Meteorology and Flight: Pilot's Guide to Weather (Flying & Gliding)*. A & C Black. ISBN 0-7136-4226-2.

Pautan luar
-----------

* What do thermals look like? - *Thermal Structure and Behavior* tulisan Wayne M. Angevine
* Video selang masa awan yang disebabkan oleh pembentukan dan peleraian turus terma